
( ९३ ) पारिभाषिक-शब्दकोश 


सूचना ( १ ) संस्कृत-व्याकरण को ठीक-ठीक समझने के लिए आवश्यक एवं अत्युपयोगी 
सभी पारिभाषिक शब्दों का यहाँ पर संग्रह किया गया है| विद्यार्थी इन शब्दों को बहुत सावधानी 
से स्मरण कर लें ।( २ ) पारिभाषिक शब्दों के साथ उनके मूल-नियम पाणिनि के सूत्र आदि के 
रूप में दिये गये हैं। ( ३ ) इस शब्दकोश में सभी शब्द अकारादि-क्रम से दिये गये हैं। 

( १९ ) अकर्मक--अकर्मक वे धातुए होती हैं, जिनके साथ कर्म नहीं आता। अकर्मक 
को साधारणतया पहचान यह है कि जिनमें किम्‌ (किसको, क्‍या) का प्रश्न नहीं उठता। इन 
अर्थोवाली धातुएँ अकर्मक होती हैं। 'लज्जासत्तास्थितिजागरणं, वृद्धिक्षयभयजीवतिमरणम्‌। 
शयनक्रोडारुचिदी प्त्यर्थ, धातुगणं तमकर्मकमाहु: ' ॥ फलव्यधिकरणव्यापारवाचकत्वं सकर्मकत्वम्‌ | 
फलसमानाधिकरणव्यापारवाचकत्वमकर्मकत्वम्‌ ॥ इन कारणों से सकर्मकधातु अकर्मक हो 
जाती है--धातु का अर्थान्तर में प्रयोग, धात्वर्थ में कर्म का संग्रह, प्रसिद्धि तथा कर्म को 
अविवक्षा। 

(२ ) अक्षर-- ( अक्षरं न क्षरं विद्याद, अश्नोतेर्वा सरो5 क्षरमू) अविनाशी और व्यापक 
होने के कारण स्वर और व्यंजन वर्णों को अक्षर कहते हैं। 

( ३ ) अघोष--खबयू प्रत्याहार अर्थात्‌ वर्गों के प्रथम और द्वितीय अक्षर, जिह्वामूलीय 
>< क, उपध्मानीय ><प, विसर्ग और श पष स ये अधघोष वर्ण हैं। 

( ४ ) अच्‌--स्वरों को अचू कहते हैं। वे हैं-अ से लेकर औ तक स्वर। 

( ५ ) अजन्त-- ( अच्‌+अन्त) स्वर अन्तवाले शब्द या धातु आदि। 

(६ ) अध्याहार-- (सूत्रे अश्रूयमाणत्वे सति अर्थप्रत्यायकत्वम्‌) सूत्र में जो शब्द या 
अर्थ नहीं है और वह शब्द या अर्थ अर्थवशात्‌ लिया जाता है तो उस अंश को अध्याहार 
कहते हैं। 

( ७ ) अनिट-- ( न+इट्‌) जिन धातुओं में साधारणतया बीच में 'इ' नहीं लगता । जैसे-- 
कृ, गम्‌ आदि । इनका विशेष विवरण पृष्ठ २६८ पर दिया है। कृ-कर्ता, कर्तुम्‌ आदि। 

(८ ) अनुदात्त-- ( नीचैरनुदात्त., १।२।३०) जिस स्वर को तालु आदि के नीचे भाग 
से बोला जाता है, या जिस पर बल नहीं दिया जाता, उसे अनुदात्त कहते हैं । वेद में अक्षर के नीचे 
लकीर खोंचकर अनुदात्त का संकेत किया जाता है। स्वरित के बाद अनुदात्त का चिह्न नहीं 
लगता। बाद में उदात्त होगा तो अनुदात्त अनुदात्त रहेगा। 

(९ ) अनुनासिक-- ( मुखनासिकावचनो5नुनासिक:, १। १। ८) जिन वर्णों का उच्चारण 
मुख और नासिका दोनों के मेल से होता है, उन्हें अनुनासिक कहते हैं । वर्गों के पंचमाक्षर डःजञज 
णम अनुनासिक ही होते हैं। अचू और य व ल अनुनासिक और अनुनासिक-रहित दोनों प्रकार 
के होते हैं। 

( १० ) अनुबन्ध-- प्रत्ययों आदि के प्रारम्भ और अन्त में कुछ स्वर या व्यंजन इसलिए 
जुड़े होते हैं कि उस प्रत्यय के होने पर गुण, वृद्धि, संप्रसारण, कोई विशेष स्वर उदात्तादि, या 
अन्य कोई विशेष कार्य हो। ऐसे सहेतुक वर्णों को अनुबन्ध कहते हैं । ये 'इत्‌' होते हैं अ र्थात्‌ 
इनका लोप हो जाता है। जैसे--क्तवतु में क्‌ और उ। शतू में श्‌ और ऋ। अत: क्तवतु को कित्‌ 
कहेंगे, शतृ को शित्‌ या उगित्‌। 

( ११ ) अनुवृत्ति -- पाणिनि के सूत्रों में पहले के सूत्रों से कुछ या पूरा अंश अगले सूत्रों 
में आता है, इसे अनुवृत्ति कहते हैं । तभी अगले सूत्र का अर्थ पूरा होता है । विरोधी बात होने पर 
अनुवृत्ति नहीं होती। कुछ अधिकार-सूत्र होते हैं, उनकी पूरे प्रकरण में अनुवृत्ति होती है। 
जैसे-प्राग्दीव्यतोडण्‌ (४।१।८३), तस्यापत्यम्‌ (४।१५।९२)। 

( १२ ) अन्तरड्ग--प्राथमिकता का कार्य । धातु और उपसर्ग का कार्य अन्तरड्र अ र्थात्‌ 
मुख्य होता है। 

( १३ ) अन्तस्थ-- ( यरलवा अन्तस्था:) य र ल व को अन्तस्थ कहते हैं। 

( १४ ) अन्वादेश-- (किंचित्कार्य विधातुमुपात्तस्य कार्यान्तरं विधातुं पुनरुपादान- 
मन्वादेश: ।) पूर्वोक्त व्यक्ति आदि के पुन: किसी काम के लिए उल्लेख करने को अन्वादेश 
कहते हैं। जैसे-- अनेन व्याकरणमधीतम्‌, एन॑ छन्दो5 ध्यापय। 

( १५ ) अपवाद--विशेष नियम । यह उत्सर्ग (सामान्य) नियम का बाधक होता है। 

(१६ ) अपृक्त--( अपृक्त एकालप्रत्यय:, १।२।४१) एक अल (स्वर या व्यंजन) 
मात्र शेष प्रत्यय को अपृक्त कहते हैं | जैसे-सु का सू, ति का तू, सि का स्‌। 

( १७ ) अभ्यास-- (पूर्वो 5 भ्यास:, ६।१।४) लिट्‌ आदि में धातु के जिस अंश को 
द्वित्व होता है, उसके प्रथम भाग को अभ्यास कहते हैं | जैसे--चकार में च, ददर्श में द। 

(१८ ) अलुक्‌--सुप्‌ अर्थात्‌ विभक्ति या सुप्‌ का लोप न होना। अलुकुसमास में पूर्व 
पद को सुप्‌ विभक्तियों का लोप नहीं होता है। जैसे-- आत्मनेपदम्‌, परस्मैपदम्‌, सरसिजम्‌। 

( १९ ) अल्पप्राण-- ( वर्गाणां प्रथमतृतीयपञ्चमा यरलवाश्चाल्पप्राणा: ) वर्गों के प्रथम, 
तृतीय और पंचम अक्षर तथा य र ल व अल्पप्राण कहे जाते हैं | जैसे--कवर्ग में क ग ड।च ज 
ज,टडण,तदन, पबम,यरलव। 

( २० ) अवग्रह-- (सूत्रेण विधीयमानकार्यस्य बोधकं॑ चिह्मम्‌) सूत्र से किये गए कार्य 
के बोधक चिह्न को अवग्रह कहते हैं। 5 - अ। 5 यह संकेत अ हटा है, इसका बोधक है। पदों 
या अवयवों के विच्छेद को भी अवग्रह कहते हैं । 

( २१ ) अव्यय-- ( स्वरादिनिपातमव्ययम्‌ू, १।१। ३७) स्वर आदि शब्द तथा सभी 
निपात अव्यय होते हैं| अव्यय वे हैं, जिनके रूप में कभी परिवर्तन या अन्तर नहीं होता। जैसे-- 
प्र परा सम्‌ आदि उपसर्ग और उच्चै:, नीचै: आदि निपात। 

(२२ ) अष्टाध्यायी _... 

अध्याय हैं, अत: आए 3090 व्याकरण- ग्रन्थ को अशध्यायों कहते हैं। इसमें आठ 
ञ) तो : आशध्यायी नाम पड़ा। प्रत्येक अध्याय में ४ पाद हैं और प्रत्येक पाट में कुछ 
पृजासू आगे निर्दिष्ट सख्याओं का क्रमश: यह भाव है-( १) अध्याय को संख्या (२) 
पाद को संख्या, (३) #$ 4 


सूत्र को संख्या। यथा-- ९१।१। १, अध्याय १, पाद १ का पहला सत्र। 
( २३ ) असिद्ध -- ( पूर्वत्रासिद्धम्‌, 


सिद्धमू, ८। २।१) किसी विशेष नियम कौ दृष्टि में किसी 
नियम या कार्य को नहुआ द 


“सा समझना। जैसे--सवा सात अध्यायों की दृष्टि में अन्तिम तीन पाद 
असिद्ध हैं और तीन पाद में भी पूर्व के प्रति बाद के नियम असिद्ध हैं। 


( २४ ) आख्यात-- धातु और क्रिया को आख्यात कहते हैं ।' नामाख्यातोपसर्गनिपाता श्व '। 

( २५ ) आगम--शब्द या धातु के बोच या अन्त में जो अ क्षर या वर्ण और जुड़ जाते हैं, 
उन्हें आगम कहते हैं। जैसे--पयस्‌ > पयांसि में न्‌ का बीच में आगम है। 

( २६ ) आत्मनेपद-... ( तझनावात्मनेपदम्‌, १।४। १००) तड् (ते, एते, अन्ते आदि) 
शानच्‌, कानच्‌, ये आत्मनेपद होते हैं। जिन धातुओं के अन्त में ते एते अन्ते आदि लगते हैं, वे 
धातुएं आत्मनेपदी कहाती हैं। जैसे--सेव्‌ धातु । सेवते सेवेते० । 

( २७ ) आदेश, एकादेश--किसी वर्ण या प्रत्यय आदि के स्थान पर कुछ नए प्रत्यय 
आदि के होने को आदेश कहते हैं । जैसे-- आदाय में क्त्वा को ल्यप्‌ आदेश । पूर्व और पर दो के 
स्थान पर एक वर्ण होना एकादेश है। जैसे--रमेश: में आ + ई को ए गुण। 


( २८ ) आमन्त्रित-- ( सामन्त्रितम्‌, २। ३। ४८) संबोधन को आमन्त्रित कहते हैं। हे 


रे ० 


अग्ने! 

(२९ ) आम्रेडित-- (तस्य परमाग्रेडितम्‌, ८। १। २) द्विरुक्तिवाले स्थानों पर उत्तरार्ध 
को आग्रेडित कहते हैं | जैसे--कान्‌+कान्‌, « कांस्कान्‌ के बाद वाला कान्‌। 

(३० ) आर्धधातुक-- ( आर्धधातुकं शेष, ३।४। ११४) तिड् (ति त: अन्ति आदि 
और ते एते अन्ते आदि) और शित्‌ (शू इत्‌वाले, शत्‌ आदि) से अतिरिक्त धातुओं से जुड़नेवाले 
प्रत्यय आर्धधातुक कहे जाते हैं। (लिट्‌ च, ३।४। ११५, लिडशिषि, ३।४। ११६) लिट्‌ और 
आशीलिदड के स्थान पर होनेवाले तिड्‌ भी आर्धधातुक होते हैं। 

(३१ ) इद-- ( आर्धधातुकस्येड्वलादे:, ७। २। ३५) इट्‌ का इ शेष रहता है। यह धातु 
और प्रत्यय के बीच में होता है। वलादि आर्धधातुक को इट्‌ (३) होता है। जैसे--पठिष्यति, 
पठितुम्‌। इस इट्‌ (इ) के आधार पर ही धातुए सेट्‌ या अनिट्‌ कही जाती हैं। जिन धातुओं में 
साधारणतया इट्‌ (३) होता है, उन्हें सेट्‌ (स + इट्‌) अर्थात्‌ 'इ' वाली धातुएँ कहते हैं । जिनमें 
इट्‌ (३) नहीं होता, उन्हें अनिट्‌ (न+इट्‌) कहते हैं। 

(३२ ) इत्‌ू-- (तस्य लोप:, १। ३। ९) जिसको इत्‌ कहेंगे, उसका लोप हो जाएगा। 
अनुबन्धों को इत्‌ कहते हैं । गुण आदि के लिए प्रत्ययों के आदि या अन्त में ये लगे होते हैं। बाद 

में ये हट जाते हैं | जैसे--शत्‌ में श्‌ और ऋ। शत में श्‌ हटा है, अत: इसे शित्‌ कहेंगे। जो अक्षर 


हटा होगा, उसके आधार पर प्रत्यय कित्‌ (क्‌ + इत्‌), पित्‌ (पू+इत्‌) आदि कहे जाते हैं। इत्‌ 


होनेवाले अक्षर ये हैं“-( १ ) हलन्त्यम्‌ (१।३।३), अइ उ णू आदि में अन्तिम व्यंजन इत्‌ 
होता है । ( २ ) उपदेशे5जनुनासिक इत्‌ (१।३। २) उच्चारण में अनुनासिक-संकेतवाला स्वर। 
(३) चुटू (१।३।७) प्रत्यय के आदि के चवर्ग और टवर्ग।( ४ ) लशक्कतद्धिते (१।३।८) 
तद्धित प्रकरण को छोड़कर प्रत्यय के आदि के लश और कवर्ग।( ५ ) प: प्रत्ययस्य (१।३।६) 
प्रत्यय के आदि का प्‌। इत्यादि । 

( ३३ ) उणादि-- (उणादयों बहुलमू, ३। ३। १) धातुओं से उण्‌ आदि प्रत्यय होते हैं। 
इस उणू्‌ प्रत्यय के आधार पर व्याकरण में इस प्रकरण को उणादि-प्रकरण कहते हैं । 

( ३४ ) उत्सर्ग--साधारण नियमों को उत्सर्ग कहते हैं । विशेष को अपवाद। 

( ३५ ) उदात्त-- (उच्चैरुदात्त:, १। २। २९) जिस स्वर को तालु आदि के उच्च भाग से 
बोला जाता है या जिस स्वर पर बल दिया जाता है, उसे उदात्त कहते हैं । 

( ३६ ) ( क ) उपपद-विभक्ति--किसी पद (सुबन्त, तिडन्त ) को मानकर जो विभक्ति 
होती है, उसे उपपद-विभक्ति कहते हैं। जैसे--गुरवे नम: में नम: पद के कारण चतुर्थी है। 
( ख ) कारक-विभक्ति -- क्रिया को मानकर जो विभक्ति होती है, उसे कारक-विभक्ति कहते 
हैं । जेसे--पाठं पठति में पठति क्रिया के आधार पर द्वितीया विभक्ति है। 

( ३७ ) उपधा-- ( अलो>न्त्यात्‌ पूर्व उपधा, १। १। ६५) अन्तिम अल (स्वर या व्यंजन) 
से पहले आनवाले वर्ण को उपधा कहते हैं । जैसे--लिख धातु में उपधा में इ है। 

( ३८ ) उपध्मानीय--कु प्वो: 5 क 5 पौ च, ८।३।३७) प फ से 
पहले >- अर्धविसर्ग के तुल्य ध्वनि को उपध्मानीय कहते हैं। जैसे--नं -< पाहि ( नृन्‌ 
पाहि) | यह विसर्ग के स्थान पर होता है। 

( ३९ ) उपसर्ग--(उपसर्गा: क्रियायोगे, १।॥४।५९) धातु या क्रिया से पहले 
लगनेवाले प्र परा आदि को उपसर्ग कहते हैं। ये २२ हैं--प्र पप अप सम्‌ अनु अब निस्‌ 
निर्‌ दुस्‌ दुरु वि आड़ नि अधि अपि अति सु उत्‌ अभि प्रति परि उप। 

( ४० ) उभयपद--परस्मैपद (ति, त: आदि) और आत्मनेपद (ते, एते आदि) 
इन दोनों पदों के चिहों का लगना। जिन धातुओं म॑ ये चिह्न लगते हैं, उन्हें उभयपदी 
कहते हैं। 

( ४१ ) ऊष्म-- ( शषसहा ऊष्माण: ) श ष स ह को ऊष्म वर्ण कहते हैं। 

(४२ ) ओष्छा-- (उपृषध्मानीयानामोष्टी ) उ, ऊ, उ३, पवर्ग और उपध्मानीय 
इनका उच्चारण स्थान ओछ्ठ है, अत: ये ओष्ठ्य वर्ण कहलाते हैं। 

( ४३ ) कण्ठ्य-- ( अकुहविसर्जनीयानां कण्ठ:) अ, आ, अ३, कवर्ग, ह और 
विसर्ग (:) इनका उच्चारण-स्थान कण्ठ है, अत: ये कण्ठ्य वर्ण कहलाते हैं । 

(४४ ) कर्मप्रवचनीय-- (कर्मप्रवचनीया:, १।४। ८३) अनु, उप, प्रति, परि 
आदि उपसर्ग कुछ अर्थों में कर्मप्रवचनीय होते हैं। इनके साथ द्वितीया आदि होती है। 


वि ३३७ जा, कि नकल राम 


पारिभाषिक- शब्दकोश हक कि 

(४५ ) कारक --प्रथमा, द्वितोया आदि को कारक या विभक्ति कहते हैं। पष्ठी को 
करक नहीं माना जाता है। शास्त्रीय दृष्टि से कारक ६ हैं। संबोधन प्रथमा के अन्तर्गत है । 

(४६ ) कृतू-- ( कर्तरि कृत, ३।४। ६७) धातु से होनेवाले क्त क्तततु शत्‌ शानच्‌ आदि 
को कृत्‌ प्रत्यय कहते हैं। क्त और खल्‌ को छोड़कर शेष कृत्‌ प्रत्यय कर्तृवाच्य में होते हैं। चज 
प्रत्यय कर्ता से भिन्न कारक तथा भाव अर्थ में होता है। 

( ४७ ) कृत्य-- ( तयोरेव कृत्यक्तखलर्था:, ३।४।७० ) धातु से होनेवाले तव्य, अनौय, 
य आदि को कृत्य प्रत्यय कहते हैं। ये भाव और कर्मवाच्य में होते हैं। 

(४८ ) कृदन्‍्त--जिन शब्दों के अन्त में कृत्‌ प्रत्यय लगे होते हैं, उन्हें कृदन्त 
कहते हैं। 

( ४९ ) क्रिया-- धातुवाच्य और धातुरूपों को क्रिया कहते हैं | जैसे--पचनम्‌, पठनम्‌, 
पठति, लिखति। 

( ५० ) गण--धातुओं को १० भागों में बाँठा गया है, उन्हें गण कहते हैं। जैसे-- 
भ्वादिगण, अदादिगण, जुहोत्यादिगण आदि। 

( ५१९ ) गणपाठ--कतिपय शब्दों से एक ही प्रत्यय लगता है | ऐसे शब्दों को एक गण 
(समूह ) में रखा गया है। ऐसे शब्द-संग्रह को गणपाठ कहते हैं। जैसे--नद्यादिभ्यो ढक्‌ 
(४।२।९७ ) 

( ५२ ) गति--(गतिश्च, १।४। ६०) उपसर्गों को गति कहते हैं| कुछ अन्य शब्द भी 
गति होते हैं । 

( ५३ ) गुण--( अदेड्गुण:, १।१।२) अ, ए ओ को गुण कहते हैं । गुण कहने पर इ 
ई को ए, उ ऊ को ओ, ऋ को आर्‌ हो जाता है। 

( ५४ ) गुरु-- (संयोगे गुरु, १।४। ११; दीर्घ च, १।४। १२) संयुक्त वर्ण बाद में हो 
तो हस्व वर्ण गुरु होता है। सभी दीर्घ अक्षर गुरु होते हैं | 

( ५५ ) घ-- ( तरप्तमपौ घ:, १।१। २२) तरप्‌ और तमपू प्रत्ययों को घ कहते हैं। 

( ५६ ) घि-- (शेषो घ्यसखि, १।४।७) हस्व इ और उ अन्तवाले शब्द घि कहलाते 
हैं, स्रीलिंग शब्दों और सखि शब्द को छोड़कर। 

( ५७ ) घु-- (दाधा घ्वदाप्‌, १।१। २०) दा और धा धातु को तथा दा और धा रूपवाली 
अन्य धातुओं (दाणू, धेट्‌ आदि) को घु कहते हैं, दाप्‌ को छोड़कर। 

( ५८ ) घोष-- अच्‌ (स्वर) और ह॒श्‌ प्रत्याहार अर्थात्‌ वर्ग के तृतीय चतुर्थ पंचम वर्ण 
और ह य व र ल घोष हैं। 

( ५९ ) जिह्ाामूलीय-- (कुप्वो: >< क >< पौच, ८। ३। ३७) क ख से पहले अर्ध- 
विसर्ग के तुल्य ध्वनि को जिह्मामूलीय कहते हैं। क >< करोति (कः करोति)। यह विसर्ग 
के स्थान पर होता है। 

( ६० ) टि-- ( अचोन्‍्त्यादि टि, १।१। ६४) शब्द के अन्तिम ओर से जहाँ स्वर मिले, 
वह स्वर और आगे यदि व्यंजन हो तो वह व्यंजन-सहित स्वर टि कहलाता है । जैसे--मनस्‌ में 
अस्‌, धनुषू में उष्‌ टि हैं। 


प्रौद-रचनानुवादकौमुदी 


( ६९ ) तपर-- ( तपरस्तत्कालस्य, १।१।७० ) किसी स्वर के बाद त्‌ लगा देने से उसी 
स्वर का ग्रहण होगा, अन्य दीर्घ आदि का नहीं । जैसे--अत्‌ का अर्थ है हस्व अ। आतू दीर्घ आ। 

(६२ ) तद्द्धित--शब्दों से पुत्र आदि अर्थों में होनेवाले प्रत्ययों को तद्धित प्रत्यय 
कहते हैं। 

(६३ ) तालव्य-- (इचुयशानां तालु) ३ ई इ३, चवर्ग, य, श का उच्चारण-स्थान तालु 
हैं, अत: इन्हें तालव्य वर्ण कहते हैं । 

( ६४ ) तिड-- धातु के बाद लगनेवाले ति त: आदि और ते एते आदि को तिड्‌ 
कहते हैं । 

हे (६५ ) तिडन्त--ति त: आदि से युक्त पठति आदि धातुरूपों को तिडन्त पद कहते हैं। 

(६६ ) दन्त्य-- ( लूतुलसानां दन्ता:) लू, तवर्ग, ल, स का उच्चारण-स्थान दन्त है, 
अत: इन्हें दन्त्य वर्ण कहते हैं । 

(६७ ) दीर्घ--आ ई ऊ ऋ को दोर्घ स्वर कहते हैं। दीर्घ कहने पर हस्व के स्थान पर 
ये होते हैं। 

(६८ ) द्वित्व--किसी वर्ण या वर्णसमूह को दो बार पढ़ने को द्वित्व कहते हैं । पपाठ में 
पद्‌ को द्वित्व है। 

(६९ ) द्विरुक्ति--किसी शब्दरूप या धातुरूप को दो बार पढ़ना। स्मारं स्मारं, स्मृत्वा 
स्मृत्वा | 

( ७० ) धातु-- भू पठ्‌ क आदि क्रियावाचक शब्दों को धातु कहते हैं। 

( ७१ ) धातुपाठ-- भू आदि धातुओं को १० गणों के अनुसार संग्रह किया गया है। इस 
धातु-संग्रह को धातुपाठ कहा जाता है। इसमें धातुओं के साथ उनके अर्थ आदि भी दिए गए हैं। 

(७२ ) नदी--( १) (यू स्त्रयाख्यौ नर्दी, १।४।३) दीर्घ ईकारान्त ऊकारान्त खीलिंग 
शब्द नदी कहलाते हैं। ( २) (डिति हस्वश्च, १।४।६) इकारान्त उकारान्त खीलिंग शब्द भी 
डित्‌ विभक्तियों में विकल्प से नदी कहलाते हैं। 

कि ( ७३ ) नपुंसकलिंग--यह तीन लिंगों में से एक लिंग है। फल, वारि, मधु आदि नपुं० 
शब्द हैं। 

( ७४ ) नाद--अच्‌ (स्वर) और हश्‌ प्रत्याहार (वर्ग के तृतीय चतुर्थ पञ्चम वर्ण, ह य 
वर ल) नाद वर्ण हैं। 

( ७५ ) नाम--प्रातिपदिक या संज्ञा शब्दों को नाम कहते हैं ।'नामाख्यातोपसर्गनिपाताश्र ' 
निरुक्त। 

( ७६ ) निपात--( चादयो5सत्त्वे, १।४।५७) च वा ह आदि को निपात कहते हैं। 
( स्वरादिनिपातमव्ययम्‌) सभी निपात अव्यय होते हैं, अत: वे सदा एकरूप रहते हैं। 

(७७ ) निष्ठा--(क्तक्तवतू निष्ठा, १।१।२६) क्त और क्तवतु प्रत्ययों को निष्ठा 
कहते हैं । 

(७८ ) पद--( १ ) (सुप्तिडन्तं पदम्‌, १।४। १४) सुप्‌ (: औ अ: आदि ) से युक्त 
शब्दों और तिड्‌ (ति तः अन्ति आदि) से युक्त धातुरूपों को पद कहते हैं | जैसे--राम:, पठति। 
(२ ) (स्वादिष्वसर्वनामस्थाने, १।॥४। १७) सु ( स्‌) आदि प्रत्यय बाद में हों तो शब्द को पद 
कहते हैं। ये प्रत्यय बाद में होंगे तो नहीं--सु आदि प्रथम पाँच सुपू, यकारादि और स्वर आदि- 
वाले प्रत्यय। 

पारिभाषिक-शब्दकोश 
(७९ ) पदान्त--नियम ७८ में उक्त पद के 


( ८० ) पररूप-- (एंडिः पररूपम्‌ ६।१। ९४ 
ेु | रे ) सन्यि का नियमों ५ पं 
धर अगले स्वर के तुल्य रूप रह जाने को पररूप कहते “३३ पप हि 'जेइ मिलाने 
--(ल: परछ॑ँ । 7 4+ एजते ५ 
(८१) परस्वेपद--(ल: परस्मैपदम, १।४।९९) लकारों के स्थान प हो. ' होनेवाले 
त:, अन्ति आदि प्रत्ययों को परस्मेपद कहते हैं । ये जिनके अन्त में लाते है के नेवाले ति, । 
कहते हैं । ते, एते, अन्ते आदि को आत्मनेपद कहते हैं। शतृ प्रत्यय परस्मैपद में भव हा 
कक मी ) परिभाषा--विधिशास्त्र को प्रवृत्ति और निवृत्ति के नियामक शास्त्र को # 
कहते छह | ख्र परिभाषा 
(८३ ) पुलिंग--यह तोन लिगों में से एक है। जैसे पुंलिंग 
जैसे पुलिंग शब्द--राम- हरि. 
(८४) पूर्वरूप-- ( एडः पदान्तादति, ६। १। १०९) ाक जाओ औ तब नं को 
मिलाने पर पहले स्वर के तुल्य रूप रह जाने को पूर्वरूप कहते हैं । जैसे--हरे + अव » हरे 
(८५ ) ( क ) प्रकृति--शब्द या धातु जिससे कोई प्रत्यय होता है, उसे प्रकृति ति कहते 
हैं। इसका दूसरा पारिभाषिक नाम ' अंग' है। जैसे--राम: में राम प्रकृति है और पठति में पद्‌। 
(ख ) प्रकृति-विकृति--शब्द या धातु के मूलरूप के स्थान पर जो नया आदेश होता है, उसे 
प्रकृति -विकृति या विकार-भाव कहते हैं। जैसे-उवाच में प्रकृति ब्रू धातु है, उसको विकृति 
विकार या आदेश वच्‌ हुआ है | यह पूरे शब्द या धातु को भो होता है और कहां पर उसके शक 
अंश को | ः 


अन्तिम अक्षर को पदान्त कहते हैं। 


४६ ७ 


(८६ ) प्रकृतिभाव-- ( प्लुतप्रगृद्या अचि नित्यम, ६। १। १२५) प्रकृतिभाव का अर्थ 
है कि वहाँ पर कोई सन्धि नहीं होती । प्लुत और प्रगृद्मवाले स्थानों पर प्रकृतिभाव होता है। 

( ८७ ) प्रगृह्य-( १ ) (ईदृदेदद्विवचनन प्रगृद्मम, १। १। ११) प्रगृह्यवाले स्थान पर कोई 
सन्धि नहीं होती। ई, ऊ, ए अन्तवाले द्विवचनान्त रूप प्रगृद्य होते हैं, अत: सन्धि नहीं होगी। 
जैसे--हरी एतौो।( २) (अदसो मात्‌, १।१।१२) अदस्‌ के म्‌ के बाद ई, ऊ होंगे तो कोई 
सन्धि नहीं होगी। जैसे-- अमी ईशा: | अमू आसाते। 

(८८ ) प्रत्यय--(प्रत्यय:, ३।१।१) शब्दों और धातुओं के बाद लगनेवाले सुप्‌, 
तिड कृत, तद्धित आदि को प्रत्यय कहते हैं। कुछ प्रत्यय पहले (बहुच्‌ आदि) और बोच 
में (अकच्‌ आदि) भी लगते हैं। बहुपटु: | उच्चकै: । प्रत्ययों में विशेष कार्य के लिए अनुबन्ध 
भी लगे होते हैं। 

( ८९ ) प्रत्याहार-- ( आदिरन्त्येन सहेता, १।१॥ ७१) प्रत्याहार का अर्थ है संक्षेप में 
कथन । अच्‌, हल, सुप्‌, तिड््‌ आदि प्रत्याहार हैं। अचू, हल्‌ आदि के लिए पहला अक्षर अइठणू 
आदि १४ सूत्रों में ढूँढें और अन्तिम अक्षर उन सूत्रों के अन्तिम अक्षर में | जैसे-- अचू « अइउण्‌ 
के अ से लेकर ऐऔदच्‌ू के च्‌ तक, पूरे स्वर | सुप्‌ सु से सुप्‌ के प्‌ तक। तिड्ट * तिप्‌ से महिड्धू 
तक। 


६ ० ३४७३४ इ ६ कक - 
रे , 
है| पा «छः 


( ९० ) प्रयत्न--वर्णों के उच्चारण में जो प्रयत्न (मनोयोगपूर्वक प्राण का व्यापार ) किया 
जाता है, उसे प्रयत्र कहते हैं। यह दो प्रकार का है-- आभ्यन्तर और बाह्या। आध्यन्तर चार प्रकार 
का है--स्पृष्ट, ईषत्‌-स्पृष्ट, विवृत, संवृत | बाह्या ११ प्रकार का है-- विवार, संवार, श्वास, नाद, 
घोष, अघोष आदि। (देखें सिद्धान्तकौमुदी संज्ञाप्रकरण ) 


७ कण प्रण पक कु कक ता अर ता 

( ९९ ) प्रातिपदिक --( ९ ) ( अर्थवदधातुरप्रत्यय: प्रातिपदिकम्‌, १। २। ४५) सार्थक 
शब्द को प्रातिपादिक कहते हैं। यही विभक्ति (सु आदि) लगने पर पद बनता है। (२) 
( कृत्तद्धितसमासाश्ष, १। २। ४६) कृत्‌ और तद्धित प्रत्ययान्त तथा समास-युक्त शब्द भी प्रातिपदिक 
होते हैं। 

(९२ ) प्रेरणार्थक -- दूसरे से काम करवाना। जैसे--लिखना से लिखवाना। इस अर्थ 
में णिच्‌ होता है। 

( ९३ ) प्लुत--हस्व स्वर से तिगुनी मात्रा। अक्षर के आगे ३ लिखकर इसका संकेत 
करते हैं। जैसे-- देवदत्त३ | 

( ९४ ) बहिरड्र--गौण नियम। धातु और उपसर्ग का कार्य अन्तरज्ग होता है, शेष 
बहिरड्र । 

( ९५ ) बहुलम्‌--विकल्प या ऐच्छिक नियम को बहुलम्‌ कहते हैं । 

( ९६ ) भ-- (यचि भम्‌, १।४। १८) यकारादि और स्वर-आदिदवाला प्रत्यय बाद में 
हो तो उससे पहले के शब्द को भ कहते हैं , सु औ आदि प्रथम पाँच सुप्‌ बाद में हों तो नहाँ। 

( ९७ ) भाष्य-- पतंजलि-रचित महाभाष्य को संक्षेप में भाष्य कहते हैं । 

( ९८ ) मत्वर्थक प्रत्यय--मतुपू प्रत्यय 'वाला' या ' युक्त ' अर्थ में होता है । इस अर्थ में 
होनेवाले सभी प्रत्ययों को मत्वर्थक प्रत्यय कहते हैं | जैसे-- धनवान्‌, धनी । 

( ९९ ) महाप्राण--(द्वितोय-चतुर्थों शलश्व महाप्राणा: ) वर्गों के द्वितोय और चतुर्थ 
अक्ष तथा श प स ह महाप्राण वर्ण कहलाते हैं | जैसे--ख घ, छ झ, ठ ढ॑। 

( १०० ) मात्रा--स्वरों के परिमाण को मात्रा कहते हैं। हस्व या लघु अक्षर की एक 
मात्रा मानी जाती है, दीर्घ या गुरु की दो, प्लुत की तोन। 

( १०१) मुनित्रय--(यथोत्तरं मुनीनां प्रामाण्यमू) पाणिनि, कात्यायन, पतंजलि इन 
तौनों को मुनित्रय कहते हैं । मतभेद होने पर बादवाले मुनि का कथन प्रामाणिक माना जाता है। 

( १०२ ) मूर्धन्य-- ( ऋटुरषाणां मूर्धा) ऋ ऋ ऋ३, टवर्ग, र, प का उच्चारण स्थान मूर्धा 
है, अत: इन्हें मूर्धन्य कहते हैं । 

( १०३ ) योगरूढ--योगरूढ उन शब्दों को कहते हैं, जिनमें यौगिक अर्थात्‌ प्रकृति- 
प्रत्यय का अर्थ निकलता है, परन्तु वे किसी विशेष अर्थ में रूढ या प्रचलित हो गये हैं। जैसे-- 
पंकज का अर्थ है--कीचड़ में होनेवाला। पर वह कमल अर्थ में रूढ है। 

( १०४ ) योगविभाग--पाणिनि के सूत्रों को कात्यायन आदि ने आवश्यकतानुसार 
विभक्त करके एक सूत्र (योग) के दो या तीन सूत्र बनाए हैं, इस सूत्र-विभाजन को योगविभाग 
कहते हैं। 

(१०५ ) यौगिक--यौगिक उन शब्दों को कहते हैं, जिनमें प्रकृति और प्रत्यय का अर्थ 
निकलता है। जैसे--पाचक:--पच्‌ + अक:, पकानेवाला। 

( १०६ ) रूढ--रूढ उन शब्दों को कहते हैं, जिनमें प्रकृति और प्रत्यय का अर्थ नहीं 
निकलता है। जैसे--मणि, नूपुर आदि। 

( १०७ ) लघु-- (हस्वं लघु, १४४। ११) हस्व अइ उ ऋ को लघु वर्ण कहते हैं। 

( १०८ ) लिंग--संस्कृत में तोन लिंग होते हैं-- हे 

(१०९ ) लुक्‌-- ( प्रत्ययस्य लुकृश्लुलुप:, १। 
नाम लुक्‌ है। 

(११० ) लुप्‌ या रलु-- ( प्रत्ययस्य लुक्श्लुलुप: 
जी कहते है के '' +8। ६१) प्रत्यय के लोप को लुप्‌ 

( १११ ) लोप--( अदर्शन॑ लोप:, हे 
लोप कहते हैं । _!६६०) वर्ण, प्रत्यय आदि के हट जाने को 

( ११२ ) वचन--संस्कृत में तीन वचन होते हैं-- 
के लिए एकवचन, दो के लिए द्विवचन, तीन या २ कल 

(११३ ) वर्ग--व्यंजनों के कुछ विभागों को वर्ग कहते कक है 
तक, चवर्ग--च से ज तक, टवर्ग--ट से ण तक, तवर्ग--त से रे ! जैसे-कवर्ग-क से ड 

(११४ ) वर्ण--अक्षरों को वर्ण भी कहते हैं । स्वर कर के पवर्ग--प से म तक। 

( ११५ ) वाक्य--सार्थक पदों के समूह को वाक्य कहते कै ये सभी वर्ण हैं। 

( ११६ ) वाच्य--संस्कृत में ३ वाच्य ( अर्थ ) होते हैं--९ कर्तवाच्य 
भाववाच्य | सकर्मक धातुओं के कर्तृवाच्य और कर्मवाच्य में रूप चलते हैँ # कर्मवाच्य, ३ 3 
के कर्त॒वाच्य और भाववाच्य में। कर्तवाच्य में कर्ता मुख्य होता है क्या अकर्मक धातु 
भाववाच्य में क्रिया । सकर्मक से भी भाव में घज्‌ होता है। , कर्मवाच्य में कर्म और 
कहते है । 2 तह कब का, और _ंतंबलि के डा बनाए गए नियमों को वार्तिक 

( ११८ ) विकल्प--ऐच्छिक (लगाना या न लगना) नियम को विकल्प कहते हैं। 

(११९-) विभक्ति-- (विभक्तिश्च ४: 7९ || 8 |:१०४ ) सु औ आदि कारक-चिह्ों को विभक्ति 
या कारक कहते हैं। संबोधन-सहित ८ विभक्तियाँ हैं--प्रथमा, द्वितीया आदि। 

( १२० ) विभाषा--( न वेति विभाषा, १।१।४४) किसी नियम के विकल्प से लगने 
को विभाषा कहते हैं । इसी अर्थ में वा, अन्यतरस्याम्‌, बहुलम्‌ शब्द आते हैं। 

(१२१ ) विवार--वर्गों के प्रथम द्वितीय अक्षर (क ख, च छ, ट ठ, त थ, प फ) 
विसर्ग, श ष स, ये विवार वर्ण हैं । इनके उच्चारण में मुख-द्वार खुला रहता है। | 

( १२२ ) विवृत--( विवृतमृष्मणां स्वराणां च) स्वरों और ऊष्मों (शष सह) का 
आभ्यन्तर प्रयत्र विवृत है । इनके उच्चारण में मुख-द्वार खुला रहता है। 

( १२३ ) विशेषण--विशेष्य (व्यक्ति या वस्तु आदि) की विशेषता बतानेवाले गुण या 
द्रव्य के बोधक शब्दों को विशेषण कहते हैं । विशेषण को भेदक भी कहते हैं । 

( १२४ ) विशेष्य--जिस (व्यक्ति या वस्तु आदि) की विशेषता बताई जाती है, उसे 
विशेष्य कहते हैं | विशेष्य को भेद्य भी कहते हैं । 

( १२५) वीप्सा--द्विरुचि अर्थात्‌ दो बार पढ़ने को वीप्सा कहते हैं। जैसे-स्मृत्वा 
स्मृत्वा, स्मारं स्मारम्‌। 

(१२६) वृत्ति--( १) सूत्रों की व्याख्या को वृत्ति कहते हैं। ( २) (परार्थाभिधान॑ 
वृत्ति:) कृतू, तद्धित, समास, एकशेष, सन्‌ आदि से युक्त धातुरूपों को वृत्ति कहते हैं| 


पुलिग, स्रोलिग, नपुंसकलिग | 
*।६१) प्रत्यय के लोप का ही दूसरा 


' द्विवचन, बहुवचन। एक 

(१२७ ) वृद्धि-- ( वृद्धिरादैच, १।१।१) आ, ऐ, औ को वृद्धि कहते हैं । वृद्धि कहे 
पर इ ई को ऐ होगा, उ ऊ को औ, ऋ ऋ को आर, ए को ऐ और ओ को औ। े 

( १२८ ) व्यंजन--क से लेकर ह तक के वर्णों को व्यंजन या हल कह है । 

( १२९ ) व्यधिकरण-- एक से अधिक आधार या शब्दादि में ने कार्य को 
व्यधिकरण कहते हैं। वि « विभिन्न, अधिकरण « आधार। एक आधारवाला समानाधिकरण 
होता है, अनेक आधारवाला व्यधिकरण | 

(१३० ) शब्द--सार्थक वर्ण या वर्णसमृह को शब्द या प्रातिपदिक कहते हैं। 

(१३१ ) शिक्षा-- वर्णों के उच्चारण आदि की शिक्षा देनेवाले ग्रन्थों को शिक्षा कद्दते 
हैं। जैसे--पाणिनीयशिक्षा आदि ग्रन्थ। वैदिक शिक्षा और व्याकरण के ग्रन्थों को प्रातिशाख्य 
कहते हैं। 

( १३२ ) श्लु-- प्रत्यय के लोप का ही एक नाम श्लु है। जुहोत्यादि० में श्लु होने पर 
गुण होता है। 

( १३३ ) ध्वास--वर्गों के प्रथम द्वितोय अक्षर (क ख, च छ, त थ, प फ), विसर्ग श 
प स, ये श्वास वर्ण हैं । इनके उच्चारण में श्वास बिना रगड़ खाए बाहर आता है। 

(१३४ ) घट्‌ू-- (प्गान्ता: घट, १। १। २४) ष्‌ और न्‌ अन्तवाली संख्याओं को घट 
कहते हैं। 

( १३५ ) संज्ञा--व्यक्ति या वस्तु आदि के नाम को संज्ञा-शब्द कहते हैं। 

( १३६ ) संयोग-- ( हलो5नन्तरा: संयोग: / १।१॥।७) व्यंजनों के बीच में स्वर वर्ण । 
हों तो उन्हें संयुक्त अक्षर कहते हैं। जैसे-सम्बद्ध में म्‌ू और ब, द और ध। 

( १३७ ) संवार-- स्वर और हश्‌ प्रत्याहार (वर्ग के तृतीय चतुर्थ पंचम वर्ण, हय वर 
ल?) संवार वर्ण हैं। इनके उच्चारण में मुख-द्वार कुछ संकुचित (सिकुड़ा) रहता है। 

( १३८ ) संवृत--हस्व अ बोलचाल में संवृत (मुख-द्वार संकुचित) होता है। 

( १३९ ) संहिता-- (पर: संनिकर्ष: संहिता, १।४। १०९) वर्णों की अत्यन्त समीपता 
को संहिता कहते हैं । संहिता की अवस्था में सभी सन्धि-नियम लगते हैं । एक पद में, धातु और 
उपसर्ग में, समासयुक्त पद में संहिता अवश्य होगी। वाक्य में संहिता ऐच्छिक है। 

( १४० ) सकर्मक--जिन धातुओं के साथ कर्म आता है, उन्हें सकर्मक धातु 
कहते हैं। 

( १४१ ) सत्‌ू--(तौ सत्‌, ३ २। १२७) शत्‌ और शानचु प्रत्ययों को सत्‌ कहते हैं। 

( १४२ ) सन्‌-- ( धातो: कर्मण:०, ३। १ ७ ? इच्छा अर्थ में धातु से सन्‌ प्रत्यय होता 
है। कृ > चिकीर्षति। 

( १४३ ) सन्धि-- स्वरों, व्यंजनों या विसर्ग के परस्पर मिलाने को सन्धि कहते हैं। 

( १४४ ) समानाधिकरण-- एक आधारवाले को समानाधिकरण कहते हैं। 

( १४५ ) समास--समास का अर्थ है संक्षेप। दो या अधिक शब्दों को मिलाने या 
जोड़ने को समास कहते हैं । समास होने पर शब्दों के बीच की विभक्ति हट जाती है। समासयुक्त 

शब्द को समस्त पद कहते हैं। समस्त शब्द एक शब्द होता है। समास के ६ भेद हैं-१. 
अव्ययी भाव, २. तत्पुरुष, ३. कर्मधारय, ४. द्विगु, ५. बहुव्रौहि, ६. द्वन्द्र । 

( १४६ ) समासान्त--समासयुक्त शब्द के अन्त में होनेवाले कार्यों को मपासान्त 
कहते हैं । 

( १४७ ) समाहार--समाहार का अर्थ है समूह | समाहार द्वद्ठ में प्राय: नपुं० एकवचन 
होता है । कभी स्त्रोलिंग भी होता है। 

( १४८ ) सम्प्रसारण-- ( इग्यण: सम्प्रसारणम्‌, १। १। ४५) य्‌कोड़, व्‌ को उ, हू को 
ऋ, ल्‌ को लू हो जाने को सम्प्रसारण कहते हैँ । सम्प्रसारण कहने पर ये कार्य होंगे। 

( १४९ ) सर्वनाम-- ( सर्वादीनि सर्वनामानि, १। १। २७) सर्व, यत्‌, तत्‌, किम्‌, युप्मद्‌, 
अस्मद्‌ आदि शब्दों को सर्वनाम कहते हैं| इनका सम्बोधन नहों होता। 

( १५० ) सर्वनामस्थान -- ( सुडनपुंसकस्य, १। १। ४३) प्रथमा और द्वितीया विभक्ति 
के पहले पाँच सुप्‌ (कारकचिह्, सू औ अ:, अम्‌ औ) को सर्वनामस्थान कहते हैं, नपुं० में नहों। 

( १५१ ) सवर्ण--(तुल्यास्यप्रयत्रं सवर्णम, १। १। ९) जिन वर्णों का स्थान और 
आधभ्यन्तर प्रयत्न मिलता है, उन्हें सवर्ण कहते हैं। जैसे--इ चवर्ग य श तालव्य और स्पष्ट 
हैं, अत: सवर्ण हैं। 

( १५२ ) सार्वधातुक-- ( तिड्‌ शित्सार्वधातुकम्‌, ३ । ४। ११३) धातु के बाद जुड़ने- 
वाले तिडः (ति त: आदि) और शित्‌ प्रत्यय (श्‌ इत्‌ वाले, शत आदि) सार्वधातुक कहलाते हैं। 
शेष आर्धधातुक होते हैं। 

( १५३ ) सुपू-- (स्वौजस--- सुपु, ४ । १। २) शब्दों के अन्त में लगनेवाले प्रथमा से 
सप्तमी तक के कारक-चिह (स्‌ औ अ: आदि) सुप्‌ कहलाते हैं। 

( १५४ ) सुबन्त--सुप्‌ (स्‌ औ आदि) जिन शब्दों के अन्त में होते हैं, उन्हें सुबन्त 
कहते हैं | राम:, कृष्ण: । 

( १५५ ) सृत्र--शब्दों के संस्कारक नियमों को सूत्र कहते हैं। इनके बाद निर्दिष्ट 
संख्याओं का क्रमश: भाव यह है--१. अध्याय-संख्या, २, पाद-संख्या, ३. सूत्र-संख्या। 

( १५६ ) सेट--जिन धातुओं के बीच में प्रत्यय से पहले इ लगता है, उन्हें सेट्‌ ( इट्‌- 
वाली) कहते हैं | जैसे--पठ्‌, लिख । 

( १५७ ) स्त्रीप्रत्यय--सत्रीलिंग के बोधक टापू (आ), डोप्‌ (ई) आदि ज्लीप्रत्यय 
कहलाते हैं । 

( १५८ ) स्रीलिंग--यह तीन लिंगों में से एक लिंग है। स्वीत्व का बोध कराता है। 
जैसे--रत्री, नदी | 

( १५९ ) स्थान-- ( अकुहविसर्जनीयानां कण्ठ: ) उच्चारण-स्थान कण्ठ तालु आदि का 
संक्षिप्त नाम स्थान है। जैसे--अ कवर्ग ह और विसर्ग का स्थान कण्ठ है। 

( १६० ) स्पर्श-- (कादयो मावसाना: स्पर्शा:) क से लेकर म तक (कवर्ग से पवर्ग 
तक) के वर्णों को स्पर्श वर्ण कहते हैं। इनके उच्चारण में जीभ कण्ठ तालु आदि को स्पर्श 
करती है। 

( १६१ ) स्वर-- ( अच: स्वरा:) अचों (अआ, इई, उऊ, ऋऋ, लू, एऐ, ओ औ) 
को स्वर कहते हैं। 


४१४ प्रौढ-रचनतानुवादकौमुदा 


( १६२ ) स्वरित-- ( समाहार: स्वरितः, १।२। ३१) ददात्ते और अनुदात्त के मध्यगत 


स्थान से उत्पन्न स्वर को स्वरित कहते हैं । यह मध्यगत स्थान से बाला जाता ह। ( उदात्तादनुदातम्य 
स्वरित:, ८। ४। ६६) वेद में उदात्त स्वर के बादवाला अनुदात्त स्वरित हो जाता है। साधारण 
नियम यह है कि उदात्त से पहले अनुदात्त अवश्य रहेगा, अन्यत्र उदात्त के बाद अनुदात्त स्वरित 
होगा। 
( १६३ ) हल--क से ह तक के वर्णों को हल्‌ कहते हैं। इन्हें व्यंजन भो कहते हैं। 
( १६४ ) हलन्त-- हल अर्थात्‌ व्यंजन जिनके अन्त म॑ हांते हैं, एस शब्दा या धातुओं 


आदि को हलन्त कहते हैं । 
( १६५ ) हस्व-- (हस्वं लघु, १२(४।१०) अइ उऋतृ को हस्व कहते हैं। 


